A4-0312/98

Beslutning om meddelelse fra Kommissionen til Raadet om Den Europaeiske Union og Hongkong: Paa den anden side af 1997 (KOM(97)0171 - C4-0214/97)

Europa-Parlamentet,

* der henviser til meddelelse fra Kommissionen til Raadet KOM(97)0171 - C4-0214/97,

* der henviser til sin beslutning af 12. juni 1997 om meddelelse fra Kommissionen om en langsigtet politik for forbindelserne mellem Kina og Europa (KOM(95)0279 - C4-0288/95) ((EFT C 200 af 30.06.1997, s. 158.)),

* der henviser til betaenkning fra Udvalget om Udenrigs-, Sikkerheds- og Forsvarsanliggender og udtalelse fra Udvalget om Eksterne OEkonomiske Forbindelser (A4-0312/98),

A. der henviser til, at suveraeniteten over Hongkong blev overdraget den 1. juli 1997 fra Det Forenede Kongerige til Folkerepublikken Kina,

B. der henviser til, at det i henhold til den kinesisk-britiske faelleserklaering fra 1984 og »grundloven« fra 1990 sikredes, at det hidtidige kapitalistiske system og den tidligere livsform ville forblive uaendret i 50 aar efter denne suveraenitetsoverdragelse,

C. der med tilfredshed henviser til, at regeringen i den saerlige administrative region Hongkong (SAR) regering styrer regionen under udoevelse af sine befoejelser paa alle de omraader, som den har ansvaret for i henhold til »grundloven«, det vil sige alle spoergsmaal med undtagelse af udenrigs- og forsvarspolitik, uden direkte indgriben fra regeringen i Folkerepublikken Kina,

D. der imidlertid er af den opfattelse, at en effektiv opretholdelse af Hongkongs befolknings personlige rettigheder og frihedsrettigheder inden for rammerne af »et land, to systemer« til stadighed skal vaere baseret paa respekt fra SAR-regeringens side for de retsstatslige principper og gennemfoerelse af deres aand og bogstav,

E. der udtrykker glaede over, at SAR-regeringen har til hensigt at udarbejde de rapporter, den er forpligtet til i henhold til den internationale konvention om borgerlige og politiske rettigheder (ICCPR) og den internationale konvention om oekonomiske, sociale og kulturelle rettigheder (ICESCR), hvis bestemmelser fortsat er i kraft i Hongkong i henhold til »grundloven«, og at Folkerepublikken Kinas regering har forpligtet sig til at forelaegge disse rapporter for henholdsvis FN's Menneskerettighedskommission og FN's Kommission for OEkonomiske, Sociale og Kulturelle Rettigheder,

F. der glaeder sig over, at frygten for stigende korruption har vist sig grundloes i henhold til den uafhaengige kommission til bekaempelse af korruption, som har udfoert sit arbejde paa en effektiv og prisvaerdig maade,

G. der beklager Folkerepublikken Kinas regeringsbeslutning om pr. 1. juli 1997 at oploese Den Lovgivende Forsamling, der var blevet valgt i 1995, og erstatte den med en udpeget foreloebig lovgivende forsamling, og henviser til, at det har naegtet at anerkende denne foreloebige lovgivende forsamling,

H. der glaeder sig over SAR-regeringens hurtige afholdelse af valg den 24. maj 1998 til en retmaessig lovgivende forsamling, der traadte sammen i juli 1998 til erstatning for den foreloebige lovgivende forsamling, men beklager, at der i et aar efter suveraenitetsoverdragelsen ikke har vaeret nogen retmaessig lovgivende myndighed,

I. der henviser til, at »grundloven« indeholder bestemmelser om en gradvis foroegelse af antallet af medlemmer, der vaelges direkte i geografiske valgkredse, indtil antallet af disse medlemmer naar op paa antallet af medlemmer valgt i funktionelle valgkredse i den tredje lovgivende forsamling, hvis mandatperiode udloeber i 2008,

J. der imidlertid understreger, at det i »grundloven« hedder, at endemaalet er valg af alle medlemmer af den lovgivende forsamling ved frie og almindelige valg, og at Hongkongs politiske og oekonomiske udvikling kun kan styrkes, hvis det sikres, at valget i 2008 er fuldt demokratisk,

1. beklager, at det komplicerede og ikke fuldt ud demokratiske valgsystem, der blev anvendt ved valget i 1995, hvor medlemmer blev valgt i funktionelle valgkredse, af valgkomitéen og i geografiske valgkredse, blev bibeholdt med yderligere begraensninger af stemmeretten, hvilket resulterede i, at de prodemokratiske partier kun opnaaede en tredjedel af pladserne i Den Lovgivende Forsamling til trods for, at de vandt et klart flertal af vaelgernes stemmer;

2. glaeder sig over, at vaelgerne i Hongkong til trods for dette demonstrerede deres interesse for demokrati, idet valgdeltagelsen laa paa 53,3 % svarende til 1,49 millioner vaelgere, hvilket var 50 % hoejere end det antal vaelgere, der stemte ved valget i 1995;

3. bemaerker, at »grundloven« indeholder bestemmelser om, at Folkerepublikkens regering udpeger den oeverste ansvarlige leder, men at det samtidig noget uforstaaeligt hedder, at endemaalet er udvaelgelse af den oeverste ansvarlige leder ved lige og almindelige valg, efter at kandidaten er indstillet af et bredt sammensat og repraesentativt indstillingsudvalg i overensstemmelse med demokratiske procedurer, og henstiller til, at det noeje overvejes at indfoere et system til valg af den oeverste ansvarlige leder enten direkte eller indirekte ved udloebet af de foerste to mandatperioder i 2007;

4. bemaerker, at »grundloven«, hvori det hedder, at medlemmer af eksekutivraadet udpeges af den oeverste ansvarlige leder, giver denne mulighed for at udvaelge medlemmer af Den Lovgivende Forsamling til at sidde i eksekutivraadet, og opfordrer til, at en saadan fremgangsmaade bliver normen, isaer naar hele den lovgivende forsamling vaelges ved direkte og demokratiske valg;

5. bemaerker, at de 36 delegerede fra Hongkong til Folkekongressen har en vigtig stilling, som forstaerkes af det forhold, at enhver aendring af »grundloven« kraever godkendelse fra 2/3 af disse delegerede, og at de ogsaa automatisk er medlemmer af SAR-valgkomitéen;

6. beklager derfor, at disse 36 delegerede blev udpeget af en udvaelgelseskomité paa en alt andet end gennemsigtig maade, og at medlemmer af det demokratiske parti, det parti, der fik langt det stoerste antal direkte stemmer i de geografiske valgkredse i 1995 og i 1998, blev fuldstaendigt udelukket;

7. goer opmaerksom paa, at der i offentligheden hersker bekymring for saa vidt angaar ytringsfriheden, saaledes som det kom til udtryk i de omfattende protester, efter at et Hongkong-medlem af det kinesiske folks politiske raadgivende komité i Beijing havde angrebet den offentlige sender RTHK's uafhaengighed; understreger imidlertid, at ledere i baade Kina og Hongkong tog afstand fra dette angreb;

8. opfordrer regeringen i Hongkong til, naar den vedtager love i henhold til artikel 23 i »grundloven« med henblik paa at forbyde enhver form for forraederisk handling, loesrivelse, tilskyndelse til oproer eller undergravende virksomhed rettet mod Folkerepublikken Kinas regering, at sikre, at de paa ingen maade er i strid med bestemmelserne i ICCPR;

9. gentager, at det laegger stor vaegt paa at opretholde de retsstatslige principper og domstolenes uafhaengighed i Hongkong, og er foruroliget over dommene vedroerende den foreloebige lovgivende forsamlings retmaessighed og bopaelsretten for boern fra det kinesiske hovedland med en far eller mor fra Hongkong, over de begraensninger, der gaelder for antallet af udenlandske dommere, som kan beklaede dommersaedet i appeldomstolen i sidste instans, over bekendtgoerelsen om tilpasning af lovgivningen (fortolkende bestemmelser) og over den manglende retsforfoelgelse af Xinhua (the New China News Agency), som ikke har overholdt bestemmelserne om beskyttelse af persondata, og af alle de personer, der oejensynligt er involveret i korruption i forbindelse med avisen Hong Kong Standard;

10. opfordrer SAR-regeringen til at give permanent opholdstilladelse og bopaelsret til alle personer, der i oejeblikket har fast bopael i Hongkong, og som har erhvervet udenlandsk pas;

11. opfordrer alle medlemsstater til at give personer med Hongkong SAR-pas og de 3 millioner indehavere af et Hongkong BN(O)-pas visumfri indrejse, en foranstaltning, der i hoej grad vil bidrage til at bevare Hongkongs livsform, og er bekymret over, at saafremt et enkelt medlem af Schengen-aftalen naegter at goere dette, vil det i realiteten betyde, at personer med saadanne pas naegtes visumfri indrejse til 13 af Den Europaeiske Unions medlemsstater;

12. finder, at Den Europaeiske Union i fuldt omfang boer stoette Hongkongs internationale autonomi inden for oekonomi, handel, finansielle og monetaere spoergsmaal, skibsfart, kommunikation, turisme, kultur og sport og som et separat toldomraade og opfordrer indtraengende til taet samarbejde med Hongkong som partner i WTO;

13. opfordrer til samarbejde med Hongkong paa alle disse omraader paa forskellige niveauer med henblik paa at styrke EU's forbindelser med Hongkong og dets vitale rolle som et center for Kinas oversoeiske erhvervsaktivitet;

14. opfordrer Kommissionen og Raadet til noeje at overvaage SAR's finansielle og oekonomiske autonomi, herunder fortsat rimelige vilkaar for erhvervslivet og fuldstaendig objektivitet ved tildeling af kontrakter og koncessioner samt finansiel stabilitet paa Hongkongs marked;

15. opfordrer europaeiske virksomheder med aktiviteter i Hongkong og i Kina via Hongkong til at overholde de grundlaeggende ILO-standarder for arbejdstagere i forbindelse med deres aktiviteter og anmoder Kommissionen om at kontrollere, at dette sker;

16. glaeder sig over, at Kommissionen har til hensigt at udarbejde aarlige rapporter om den politiske og oekonomiske udvikling i Hongkong, og at den foerste af disse uden tvivl vil gaa noeje ind paa de spoergsmaal, der rejses i denne beslutning;

17. mener, at Kommissionens kontor i Hongkong boer spille en vaesentlig rolle baade ved udarbejdelsen af denne aarlige rapport og generelt med henblik paa at styrke forbindelserne mellem Hongkong og Den Europaeiske Union, og kraever i denne forbindelse en betydelig foroegelse af personalet og de oevrige ressourcer;

18. opfordrer til, at der oprettes naere forbindelser mellem Europa-Parlamentet og Hongkong SAR's Lovgivende Forsamling;

19. paalaegger sin formand at sende denne beslutning til Raadet, Kommissionen, medlemsstaterne, Folkerepublikken Kinas regering og den saerlige administrative region Hongkongs regering.